Новият Dell Inspiron 5570 (15 5000) – характеристики, особености, конфигурации и цени
Автор: LaptopMedia Team 25 окт. 2017 / 09:18	 | 1 Прочетено 1 010 пъти
Dell Inspiron 5570 или 15 5000 е още един модел от американската компания с осмо поколение процесори на Intel. Той е стандартен 15.6-инчов лаптоп с много качества и разумна цена. Ще разгледаме набързо най-важните му характеристики и особености в тази статия.
Без съмнение, най-важният хардуерен компонент на всеки лаптоп е процесорът. Както вече казахме, Inspiron 5570 идва с осмо поколение Core i5 или i7 процесори – Core i5-8250U и Core i7-8550U респективно. Ако сте от редовните ни читатели или се интересувате от мобилни процесори, веднага ще разпознаете двата чипа. За тези от вас, които все още не са наясно, това са най-новите ULV чипове на Intel, които вече разполагат с четири физически ядра и общо осем нишки, което подобрява драстично производителността, ако направим сравнение с предходното поколение. А всичко това се постига с 15W TDP, което означава по-ниска консумация и така по-дълъг живот на батерията.
Като заговорихме за нея, Dell са избрали 3-клетъчна 42Wh батерия, която трябва да осигури достатъчно мощност на ноутбука, тъй като повечето му конфигурации не предлагат дискретна видеокарта, а и няма прекалено много пиксели за захранване. 15.6-инчовият несензорен дисплей (има и конфигурация със сензорен дисплей) предлага Full HD (1920 x 1080p) резолюция.
Можете да добавите и дискретна видеокарта към своята конфигурация. Dell са решили да си партнират с AMD в това отношение и използват Radeon 530 с 4GB GDDR5 видео памет. Видеокартата не е кой знае колко мощна, но ще ви позволи да играете която и да е eSport игра с над 60fps или дори да опитате някой по-графично интензивни заглавия, което прави този ноутбук чудесно бюджетно гейминг устройство.
Конфигурациите с AMD Radeon 530 получават и още един бонус. Техният USB Type-C port ще поддържа опцията PowerDelivery за зареждане на други устройства, като ще може да се използва и за видео изход. Inspiron 5570 идва и с едногодишен абонамент за антивирусната програма McAfee LiveSafe за допълнителна безопасност. Но пък ще трябва да се свържете с производителя за повече подробности.
Dell Inspiron 5570 ще се предлага за около 1400 лева.
Можете да разгледате всички Dell Inspiron модели в онлайн магазина на Laptop.bg.
Росен казва
16 ян. 2018 до 22:20
интересува ме от какъв материал е шасито на този модел?